Tunku Soraya

Duli Yang Amat Mulia Raja Puan Muda Perak Tunku Soraya binti Almarhum Sultan Abdul Halim Mu'adzam Shah (diputerakan pada 30 April 1960) merupakan anakanda saudara dan puteri angkat kepada Sultan Kedah ke-28, Sultan Abdul Halim Mu’adzam Shah dan Sultanah Bahiyah.

Biografi

Duli Yang Amat Mulia Tunku Soraya diputerakan pada tahun 1960 di Alor Setar, Kedah merupakan anakanda kandung kepada kekanda Almarhum Sultan Abdul Halim iaitu Tunku Hamidah binti Almarhum Sultan Badlishah dan Tengku Abdul Aziz ibni Almarhum Sultan Sulaiman Badrul Alam Shah, anakanda Sultan Terengganu ke-13. 

Tunku Soraya mempunyai saudara kembar iaitu Almarhumah Tunku Sarina binti Tengku Abdul Aziz yang telah berkahwin dengan Tunku Abdul Karim bin Tunku Ziauddin al-Haj. Tunku Sarina telah mangkat pada tahun 1991 dan dimakamkan di Makam Diraja Langgar. 

Almarhum Sultan Abdul Halim telah mengangkat kedua-dua anakanda saudara baginda sebagai anakanda angkat pada tahun 1960. Setelah enam tahun, barulah Almarhumah Sultanah Hajah Bahiyah melahirkan Tunku Puteri Intan Safinaz pada 1966.

Pendidikan
Tunku Soraya menerima pendidikan awal di St Nicholas Convent, Alor Star, Bukit Nenas Convent, Kuala Lumpur dan meneruskan bidang pengajian di Brighton Polytechnic, Brighton, Sussex, England.

Kerjaya
Baginda juga merupakan Timbalan Yang Dipertua Persatuan Pandu Puteri Malaysia.

Raja Puan Muda Perak
Tunku Soraya dikurniakan gelaran Duli Yang Amat Mulia Raja Puan Muda Perak berikutan suami baginda, Raja Iskandar Dzurkarnain ibni Almarhum Sultan Idris Iskandar Al-Mutawakkil Alallahi Shah dimasyhurkan sebagai Duli Yang Amat Mulia Raja Di-Hilir Perak pada 20 Jun 2014.

Keluarga dan kerabat 
Tunku Soraya dan Raja Iskandar Dzurkarnain melangsungkan perkahwinan di Istana Anak Bukit, Alor Star, Kedah pada 24 Ogos 1986 dan dikurniakan 5 orang cahaya mata, tiga orang putera dan dua orang puteri.

Penganugerahan Kurniaan darjah
Tunku Soraya telah dianugerahkan,

 50px Darjah Kerabat Azlanii Kelas Kedua (D.K.A. II)

  Darjah Seri Setia Sultan 'Abdul Halim Mu'azzam Shah (SHMS) membawa gelaran Dato' Seri Diraja

  Darjah Seri Setia Diraja Kedah Yang Amat Dihormati (S.S.D.K.) membawa gelaran Dato' Seri

 50px Panglima Setia Mahkota (P.S.M.) (pada 20 Oktober 2016) membawa gelaran Tan Sri

Nama penuh Tunku Soraya berserta gelaran rasmi ialah.

Duli Yang Amat Mulia Tunku Soraya binti Almarhum Sultan Abdul Halim Mu'adzam Shah, DKA II, PSM, SHMS, SSDK, Raja Puan Muda Perak Darul Ridzuan

Pautan luar

|-